**Dagsorden Egsmark Bakker Grundejerforening 18.05.2025**

 **Brislingevej 2. Kl. 9 – 11. Til stede er alle bestyrelsesmedlemmer.**

**1. Økonomi: Saldo balance, bank skift m.m. v/Ebbe og Randi.**

**2. Generalforsamling: Konstituering, underskrift af møde papirerne m.m.**

**3. Opfølgning fra generalforsamlingens henstilling: Grundvand, vand på grusvejen Brislingevej.**

**4. Kreativ brug af vej rabatten Hummervej, Ravnsvej, Krebsevej.**

**5. Grønne arealer: Udsigtshøjen, strandareal, skraldespande m.m.**

**6. Opsætning/nedtagning af badebroen.**

**7. Grusvej: Støvbekæmpelse for sommeren 2025**

**8. Asfaltveje: Fejning, TV inspektion af kloaker.**

**9. Nye skilte: Blind vej, (mangler vi andre skilte).**

**10. Eventuelt, næste møde.**

**Referat.**

**Ad 1:** Saldobalance er godkendt, vi undersøger muligheden for at skifte til Sparekassen Danmark, som har filial i Ebeltoft. Ebbe kontakter SD.

**Ad 2:** Alle referater mm fra generalforsamlingen er underskrevet og lagt op på vores hjemmeside. Konstitueringen fremgår af hjemmesiden.

**Ad 3:** Bestyrelsen er af den opfattelse at det er den enkelte grundejer der skal holde vand på egen grund. Og man skal også tolerere en vis mængde vand under ekstreme forhold. Ebbe kontakter kommunen for at få råd til om den opfattelse er gangbar.

**Ad 4:** Vi har modtaget brev fra Syddjurs kommune vedrørende håndtering af hæk og diverse genstande som står i rabatten. Der pålægges de enkelte ejere om at ændre på forholdene. Der vil følge flere påbud senere. Rabatten skal holdes fri således at man kan færdes trygt og sikkert. Hæk skal være skåret ind i flugt med skel. Se evt www.dingeo.dk. Kim kontakter ejerne.

**Ad 5:** Udsigtshøjen bliver klippet i næste uge. Skraldespanden på højen bliver ikke tømt af renovationsvæsenet. Indtil videre sørger Kim fra bestyrelsen for at den tømmes. Ebbe slår græs omkring bænkene på stranden.

**Ad 6:** Der er delte meninger om vi selv skal sætte den op eller vi skal hyre et firma. Ebbe spørger et par firmaer om pris mm. Broen skal efterses for søm og brædder, således at ingen kommer til skade ved at benytte denne.

**Ad 7:** Ebbe bestiller støvbekæmpelse af vores grusveje. Alle vores veje er private fælles veje. Der er få medlemmer som ikke vil betale til vedligeholdelse, ud for disse grundejere bliver der ikke støvbekæmpet. Dette er i fuld overensstemmelse med Syddjurs kommune.

**Ad 8:** Vi foretager enTV inspektion af vores kloaker for at se deres tilstand. Bjarne og Ebbe finder pris på arbejdet.

**Ad 9:** Nyt Blind vej skilt er sat op ved Tunvej.

**Ad 10:** Info tavler på Ravnsvej og Krebsevej skal opdateres.

**Næste møde 16.8.2025 kl 9 hos Kirsten.**